open-index/open-wikipedia-markdown huggingface dataset:
Α.Ο. Ερμής Ζωνιανών

Ο **Αθλητικός Όμιλος Ζωνιανών ο Ερμής** είναι ελληνικό ποδοσφαιρικό σωματείο το οποίο εδρεύει στα Ζωνιανά Ρεθύμνης. Ιδρύθηκε το 1964. Χρώματα του συλλόγου είναι το πράσινο και το λευκό και έμβλημα του ο Ερμής. Έδρα της ομάδας αποτελεί το Δημοτικό Γήπεδο Ζωνιανών, το οποίο έχει χωρητικότητα 1000 θέσεων.

Ο σύλλογος διαθέτει τμήμα ποδοσφαίρου ανδρών και στο παρελθόν διατηρούσε και τμήμα ποδοσφαίρου γυναικών, ενώ διατηρεί και τα αντίστοιχα τμήματα υποδομών.

## Ίδρυση
Μια ομάδα κατοίκων του οικισμού των Ζωνιανών ίδρυσαν το 1964 τον ποδοσφαιρικό σύλλογο **Α.Ο. Ερμής Ζωνιανών**, ώστε να πρεσβεύει τον τόπο τους στο ποδόσφαιρο. Με την ίδρυσή του, εντάχθηκε στην Ένωση Ποδοσφαιρικών Σωματείων Ρεθύμνου (ΕΠΣ Ρεθύμνου) και έκτοτε η ομάδα αγωνιζόταν στις κατηγορίες αυτής.

## Τμήμα ποδοσφαίρου ανδρών
Τα τελευταία χρόνια πρωταγωνίστησε στα πρωταθλήματα του Ρεθύμνου και παρουσίασε ανοδική πορεία. Αρχικά, την περίοδο 2011-12 αναδείχθηκε πρωταθλήτρια Ρεθύμνου και συμμετείχε στο Πρωτάθλημα Πρωταθλητριών ΕΠΣ και τον 14ο όμιλο με αντιπάλους τις υπόλοιπες πρωταθλήτριες ομάδες της Κρήτης (Κισσαμικός, Α.Ε. Κατσαμπά και Ο.Φ.Ι.) όπου τερμάτισε στην 3η θέση που δεν έδινε το δικαίωμα ανόδου, ωστόσο όμως έπειτα από αναδιοργάνωση της αμέσως ανώτερης κατηγορίας, κέρδισε τελικά την συμμετοχή του στην Δ' Εθνική κατηγορία. Την αμέσως επόμενη περίοδο, 2012-13, κέρδισε την ιστορική άνοδο στην Γ' Εθνική κατηγορία και παράλληλα την ίδια περίοδο κατέκτησε για πρώτη φορά το Κύπελλο Ρεθύμνου και το Σούπερ Καπ Ρεθύμνου. Στην πρώτη συμμετοχή του συλλόγου στη Γ' Εθνική την περίοδο 2013-14, δεν κατάφερε να διατηρήσει την παραμονή του, καθώς υποβιβάστηκε έπειτα από ισοβαθμία με τον Μανδραϊκό στην οποία μειονεκτούσε, τερματίζοντας οριακά στην πρώτη θέση της ζώνης του υποβιβασμού. Παράλληλα την ίδια περίοδο (2013-14) έλαβε μέρος στην πρώτη διοργάνωση στα χρονικά του Κυπέλλου Γ' Εθνικής, από όπου όμως αποκλείστηκε νωρίς.

Την αμέσως επόμενη περίοδο (2014-15) κατέκτησε εκ νέου το πρωτάθλημα Ρεθύμνου και επίσης το Σούπερ Καπ Ρεθύμνου και ως πρωταθλήτρια συμμετείχε στο Πρωτάθλημα πρωταθλητριών ΕΠΣ, όπου τερμάτισε στην κορυφή του 14ου ομίλου με αντιπάλους τους υπόλοιπους πρωταθλητές της Κρήτης (Α.Σ. Ρούβας, Ο.Φ.Ι. και Άρης Σούδας) και κέρδισε απευθείας την επάνοδο του στη Γ' Εθνική, καθώς έπειτα από αναδιοργάνωση του Ελληνικού ποδοσφαίρου η Δ' Εθνική είχε πλέον καταργηθεί. Έκτοτε και μέχρι σήμερα αγωνίζεται στη Γ' Εθνική, καθώς την περίοδο 2015-16 τερμάτισε στην 6η θέση και υψηλότερη που έλαβε μέχρι σήμερα ο σύλλογος και κέρδισε εύκολα την παραμονή του.

### Συμμετοχή στις εθνικές κατηγορίες

### Τίτλοι
* Α΄ Κατηγορία Ε.Π.Σ. Ρεθύμνου (**4 Τίτλοι**): 2011-12, 2014-15, 2022-23, 2024-25
* Κύπελλο Ε.Π.Σ. Ρεθύμνου (**1 Τίτλος**): 2012-13
* Σούπερ Καπ Ε.Π.Σ. Ρεθύμνου (**2 Τίτλοι**): 2012-13, 2014-15

## Τμήμα ποδοσφαίρου γυναικών

## Παραπομπές


Κατηγορία:Αθλητικοί σύλλογοι Ρεθύμνου
Κατηγορία:Ιδρύσεις αθλητικών συλλόγων το 1964
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1964
Κατηγορία:Ανενεργές γυναικείες ποδοσφαιρικές ομάδες Ελλάδας
Παντελής Καλπακτσόγλου

Ο **Παντελής Καλπακτσόγλου** του Θεοδώρου (1899 - 15 Ιουλίου 1951) ήταν Έλληνας επιχειρηματίας και πολιτικός, ο οποίος υπηρέτησε ως βουλευτής και ως πρόεδρος του ΠΑΟΚ.

## Βιογραφία
Επί πολλά έτη εκλεγόταν πρόεδρος των χρηματιστών Θεσσαλονίκης, όπου ανέπτυξε επιχειρηματική δραστηριότητα. Ασχολήθηκε από πολύ νωρίς με τον αθλητισμό και διετέλεσε πρώτος αντιπρόεδρος (1926) και μετά πρόεδρος του ΠΑΟΚ. 

Εξελέγη βουλευτής Θεσσαλονίκης το 1950 με την ΕΠΕΚ.

Πέθανε αιφνίδια από καρδιακή προσβολή στην Αθήνα στις 15 Ιουλίου 1951 και κηδεύτηκε την επομένη από το Πρώτο Νεκροταφείο Αθηνών με τον επικήδειο να εκφωνεί ο Νικόλαος Πλαστήρας.

Τον αντικατέστησε στην έδρα του ο Ηλίας Νόβας, δικηγόρος Βεροίας. Ήταν παντρεμένος με την Ελένη και είχαν 2 παιδιά.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με την ΕΠΕΚ
Τζοβάννι Μπαττίστα Αμίτσι

Ο **Τζοβάννι Μπαττίστα Αμίτσι** (ιταλικά: *Giovanni Battista Amici*, 25 Μαρτίου 1786 – 10 Απριλίου 1863) ήταν Ιταλός αστρονόμος, βοτανολόγος και οπτικός.

Γεννήθηκε στη Μόντενα, αλλά σπούδασε στο Πανεπιστήμιο της Μπολόνια. Στη συνέχεια έγινε καθηγητής των μαθηματικών στη Μόντενα και το 1831 διορίσθηκε γενικός επιθεωρητής παιδείας στο Δουκάτο της Μόντενα. Λίγα χρόνια αργότερα, επιλέχθηκε ως διευθυντής του αστεροσκοπείου της Φλωρεντίας, όπου έδινε επίσης διαλέξεις στο εκεί μουσείο φυσικής ιστορίας.

Ο Αμίτσι είναι περισσότερο γνωστός για τις βελτιώσεις που επέφερε στα κάτοπτρα των κατοπτρικών τηλεσκοπίων και (ιδιαιτέρως) στην κατασκευή του μικροσκοπίου. Υπήρξε επίσης επιμελής και ικανός παρατηρητής ο ίδιος, μελετώντας τόσο αστρονομικά σώματα (όπως τους διπλούς αστέρες, τους δορυφόρους του Δία και τη μέτρηση της πολικής και της ισημερινής διαμέτρου του Ηλίου), όσο και βιολογικά θέματα, όπως την κυκλοφορία των χυμών στα φυτά, την καρπόφορία των φυτών, τα εγχυματικά, κ.ά.. Παρατήρησε πρώτος τον σωλήνα γύρης.

Ο Αμίτσι εφεύρε το διπλοειδοσκόπιο και το πρίσμα Αμίτσι, γνωστό κυρίως από τα κιάλια.

Ο Τζοβάννι Μπαττίστα Αμίτσι πέθανε στη Φλωρεντία σε ηλικία 77 ετών.

Εκτός από το πρίσμα Αμίτσι, ο αστεροειδής 3809 Αμίτσι (Amici) και ο κρατήρας Αμίτσι στην αόρατη από τη Γη πλευρά της Σελήνης ονομάσθηκαν έτσι προς τιμή του.

## Παραπομπές


## Βιβλιογραφία
*  (Σημ.: Αυτή η πηγή δίνει το έτος θανάτου του Αμίτσι ως 1868.)

## Εξωτερικοί σύνδεσμοι
* Ειδικά αφιερωμένος ιστότοπος
* Το σχετικό λήμμα στην 11η έκδοση της *[[Encyclopædia Britannica]]* (1911)
* «Amici, Giovanni (1786-1863)» στον ιστότοπο *scienceworld*
* Τόποι και μνήμες που σχετίζονται με τον Τζοβάννι Μπ. Αμίτσι

Κατηγορία:Ιταλοί αστρονόμοι
Κατηγορία:Οπτικοί
Κατηγορία:Ιταλοί βιολόγοι
Μεταπολεμική περίοδος

[thumb|275px|Οικογένεια επιστρέφει στο χωριό της, [Μπυρόν, βορειοδυτικά της Καέν στη Γαλλία, το οποίο καταστράφηκε ολοσχερώς κατά τη διάρκεια μαχών στις 18 Ιουλίου 1944.]]

**Μεταπολεμική περίοδος** ονομάζεται το χρονικό διάστημα που ακολουθεί μετά το τέλος ενός πολέμου. Μια μεταπολεμική περίοδος μπορεί να γίνει μεσοπολεμική, όταν ο πόλεμος μεταξύ των ιδίων πλευρών συνεχίζεται σε μεταγενέστερο χρόνο (π.χ., η περίοδος μεταξύ του Α΄ και του Β΄ Παγκοσμίου Πολέμου). Εν αντιθέσει, η μεταπολεμική περίοδος σηματοδοτεί την κατάπαυση του πυρός εξ ολοκλήρου.

Στον δυτικό κόσμο, **μεταπολεμική περίοδος** (μερικές φορές και με κεφαλαία) είναι η περίοδος που ξεκίνησε, κυρίως, μετά το τέλος του Β΄ Παγκοσμίου Πολέμου, αν και πολλά από τα εμπλεκόμενα έθνη του Β΄ Παγκοσμίου Πολέμου ενεπλάκησαν σε άλλους πολέμους έκτοτε.

## Μεταπολεμική περίοδος

### Χρονολόγιο της μεταπολεμικής περιόδου του Β΄ Παγκοσμίου πολέμου

Ο όρος «μεταπολεμικός» ενδέχεται να έχει διαφορετική έννοια σε διαφορετικές χώρες και να αναφέρεται σε περίοδο που καθορίζεται από τοπικές εκτιμήσεις που βασίζονται στην επίδραση του πολέμου εκεί. Στη Βρετανία, ο όρος «μεταπολεμική» αναφέρεται στην εποχή από την εκλογή του Κλέμεντ Άττλη το 1945 μέχρι την πρώτη εκλογή της Μάργκαρετ Θάτσερ το 1979, μια περίοδο που ονομάζεται μεταπολεμική συναίνεση, η οποία ενδεχομένως να αναφέρεται σε μικρότερη περίοδο, που ολοκληρώνεται το 1960 ή με το τέλος που αντιστοιχεί στην εποχή της δεκαετίας του 1950.

Γενικώς όμως, ως χρονικό σημείο έναρξης της μεταπολεμικής περιόδου θεωρείται το 1945 για όλα σχεδόν τα κράτη που ενεπλάκησαν στον Β΄ Παγκόσμιο Πόλεμο, με μοναδική αξιοσημείωτη εξαίρεση την Ελλάδα, όπου η μεταπολεμική περίοδος ξεκίνησε από το 1950 εξαιτίας του Εμφυλίου Πολέμου (1946 - 1949).

### Ψυχροπολεμική εποχή
Θεωρώντας τη μεταπολεμική εποχή ως συνώνυμο της ψυχροπολεμικής εποχής, η μεταπολεμική εποχή περιλαμβάνει μερικές φορές και τη δεκαετία του 1980, και ολοκληρώνεται το 1991, με την κατάρρευση και διάλυση της Σοβιετικής Ένωσης. Η δεκαετία του 1990 σπάνια θεωρείται μέρος της μεταπολεμικής περιόδου.

## Δείτε επίσης
* Μεσοπόλεμος
* Ψυχρός Πόλεμος

## Παραπομπές


Κατηγορία:Ειρήνη
Κατηγορία:Ιστορικές περίοδοι
Κατηγορία:Επακόλουθα του Β΄ Παγκοσμίου Πολέμου
Κατηγορία:Επακόλουθα πολέμου
Δημήτριος Κρητσιδήμας

Ο **Δημήτριος Κρητσιδήμας** ήταν έλληνας πυγμάχος πρωταθλητής Ελλάδος στα ημιμεσαία βάρη.

Ξεκίνησε την πυγμαχία το 1927, αμέσως μετά την απόλυση του από την στρατιωτική του θητεία στο ναυτικό, στο "Ρινγκ του Περλάτου" στην Αθήνα. Την ίδια χρονιά διεκδίκησε τον τίτλο του πρωταθλητή Ελλάδος από τον Κώστα Βάσση. Ο αγώνας έγινε στο θέατρο Κοτοπούλη όπου ο Κρητσιδήμος νίκησε και πήρε τον τίτλο του πρωταθλητή Ελλάδος. Μερικούς μήνες αργότερα ο Βάσσης νίκησε τον Κρητσιδήμο και του αφαίρεσε τον τίτλο. Διεκδίκησε τον τίλο του πρωταθλητή ημιμεσαίων ξανά το 1930 στο "Αθηναϊκόν Ρινγκ" όπου έχασε εκ νέου από τον Βάσση.

Αντιμετώπισε πολλούς πυγμάχους από άλλες χώρες, σημαντική νίκη του θεωρείται αυτή επί του Τούρκου Αλί Κεμάλ Βέη το 1929 και επί του Ηλία Κωστόπουλου το 1931.

## Παραπομπές


Κατηγορία:Έλληνες πυγμάχοι
Αγαλματοφιλία

Η **Αγαλματοφιλία** είναι μία παραφιλία, η οποία συσχετίζεται με την σεξουαλική διέγερση που νιώθει το άτομο για αγάλματα, μανεκέν, κούκλες ή και άλλα παρεμφερή αντικείμενα. Η έλξη που νιώθει το άτομο μπορεί να το οδηγήσει σε επιθυμία να έχει σεξουαλική επαφή με κάποια από αυτά τα αντικείμενα. Η αγαλμοτοφιλία έγινε αντικείμενο κλινικής μελέτης από κείμενο του Ρίχαρντ φον Κραφτ-Έμπινγκ, *Psychopathia Sexualis*,  στο οποίο περιγράφεται η έλξη ενός κηπουρού για ένα άγαλμα της Αφροδίτης της Μήλου, με το οποίο προσπάθησε να έχει και σεξουαλική επαφή. Η αγαλματοφιλία υπάρχει και στη μυθολογία, όπου ο Πυγμαλίων, ερωτεύεται ένα άγαλμα, το οποίο ο ίδιος δημιούργησε.

## Παραπομπές


; Βιβλιογραφία 
* Ellis, Havelock (1927). *Studies in the Psychology of Sex*. "Volume V: Erotic Symbolism; The Mechanism of Detumescence; The Psychic State in Pregnancy". ISBN 1-4375-0927-4.
* Kick, Russ (2005). *Everything You Know about Sex Is Wrong*. The Disinformation Company. ISBN 1-932857-17-6.

## Εξωτερικοί σύνδεσμοι
* "Just Like a Woman"  - Salon.com article describing cultural phenomenon of RealDolls
* "Real Dolls: Love in the Age of Silicone" - original, more detailed version of the Salon article
* The Technosexuality, Pygmalionist & Mind Control Fetish FAQ 3.0
* Lars and the Real Girl at IMDB. A delusional young guy strikes up an unconventional relationship with a doll he finds on the Internet.

Κατηγορία:Παραφιλίες
Κατηγορία:Ερωτικός φετιχισμός
Αμάνθιο Ορτέγα

Ο **Αμάνθιο Ορτέγα** (Amancio Ortega Gaona, Μπουσδόνγκο, Λεόν, 28 Μαρτίου 1936) είναι Ισπανός επιχειρηματίας, ιδρυτής και ιδιοκτήτης της πολυεθνικής εταιρείας Inditex και των αλυσίδων καταστημάτων που της ανήκουν και ο δεύτερος πλουσιότερος άνθρωπος στον κόσμο το 2016.

## Βιογραφία
Γόνος Καστιλιανού υπαλλήλου των σιδηροδρόμων της Ισπανίας, ο Αμάνθιο Ορτέγα έζησε κατά την παιδική του ηλικία στη Λεόν και την Γκιπούθκοα για να καταλήξει στην Α Κορούνια όπου πραγματοποίησε τα πρώτα του επαγγελματικά βήματα. Το 1963 ίδρυσε την πρώτη του εταιρεία κατασκευάζοντας μπουρνούζια. Το 1975 εγκαινίασε το πρώτο κατάστημα Zara και εξαπλώθηκε σε όλη την Ισπανία. Δέκα χρόνια αργότερα, το 1985, ίδρυσε την εταιρεία Inditex που λειτούργησε ως ομπρέλα για τις διαφορετικές αλυσίδες καταστημάτων που σταδιακά κυριάρχησαν στον κόσμο: Bershka, Massimo Dutti, Pull & Bear, Zara και Stradivarius. Από το 2000 κι έπειτα αποτελεί σταθερά έναν από τους πλουσιότερους ανθρώπους στον κόσμο ενώ έχει δεχθεί κριτικές για την εγκατάσταση εργοστασιών σε χώρες του Τρίτου Κόσμου. Το 2011 παραιτήθηκε από την προεδρία της Inditex που ανέλαβε ο Πάβλο Ίσλα.

Το 2001 ίδρυσε το Ίδρυμα Αμάνθιο Ορτέγα.

## Παραπομπές


Κατηγορία:Ισπανοί επιχειρηματίες
Άγιος Ιωάννης Χανίων

Ο **Άγιος Ιωάννης** είναι χωριό και έδρα ομώνυμης κοινότητας του δήμου Σφακίων στην περιφερειακή ενότητα Χανίων της Κρήτης. Βρίσκεται σε υψόμετρο 780 μέτρων, στις νότιες πλαγιές των Λευκών Ορέων. Πάνω από το χωριό βρίσκεται το οροπέδιο Κρούσια και η ψηλότερη κορυφή των Λευκών Ορέων, η Πάχνη.

## Ιστορία
Ο Άγιος Ιωάννης αναφέρεται από τον Φραντσέσκο Μπαρότσι το 1577 ως *S. Zuanne*, ενώ όπως και τα άλλα χωριά των Σφακίων δεν αναφέρεται στις ενετικές απογραφές. Μετά την αποτυχημένη επανάσταση του 1770, ο Δασκαλογιάννης κατέφυγε στο οροπέδιο Κρούσια. Το 1823, κατά την διάρκεια της επανάστασης του 1823, 32 επαναστάτες προσπάθησαν να αναχαιτήσουν τον Χουσεΐν Μπέη με τον αιγυπτιακό στρατό, ο οποίος καταδίωκε γυναίκες και παιδιά από τα Σφακιά που έτρεχαν προς το φαράγγι της Σαμαριάς για να σωθούν. Στην αιγυπτιακή απογραφή του 1834, ο Άγιος Ιωάννης κατοικούνταν από 40 χριστιανικές οικογένειες. Το 1881 είχε οριστεί έδρα ομώνυμου δήμου, στον οποίο υπάγονταν επίσης η Αράδενα, η Σαμαριά και η Αγία Ρουμέλη, και είχε 238 κατοίκους.

Η δημογραφική πορεία του χωριού σύμφωνα με τις απογραφές:

## Αξιοθέατα
μικρογραφία|Ο ναός του Αγίου Παύλου
Στον Άγιο Ιωάννη σώζονται παλιές εκκλησίες. Η εκκλησία του Αγίου Ιωάννου, ο οποίος σύμφωνα με τον Στέργιο Σπανάκη έδωσε το όνομά της στο χωριό, και είναι αγιογραφημένος, με τις τοιχογραφίες να χρονολούνται από τον 14ο αιώνα. Η εκκλησία της Παναγίας είναι διακοσμημένη με τοιχογραφίες του 14ου αιώνα οι οποίες σώζονται σε καλή κατάσταση. Η εκκλησία του Αγίου Παύλου, η οποία βρίσκεται κοντά στη θάλασσα, χτίστηκε από τον Άη Κυρ Γιάννη τον Ερημίτη το πρώτο μισό του 11ου αιώνα σε ανάμνηση της διέλευσης του αποστόλου Παύλου από το σημείο και είναι αγιογραφημένος. Ο κοιμητηριακός ναός είναι αφιερωμένος στον Άγιο Γεώργιο.

Κοντά στον Άγιο Ιωάννη σώζεται σε ημιερειπομένη κατάσταση κούλες (οχυρωματικός τουρκικός πύργος), ο οποίος επόπτευε τα νότια παράλια της Κρήτης. Σώζονται οι δεξαμένες του.

## Διοικητικά
Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τον οικισμό Αράδαινα αποτελούν την κοινότητα Αγίου Ιωάννου που υπάγεται στο δήμο Χανίων ενώ σύμφωνα με την απογραφή του 2011 ως πληθυσμό 29 κατοίκους.

*Δείτε: *'Κοινότητα Αγίου Ιωάννου**'

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Σφακιά
Λεόν Μεμπιάμ

Ο **Λεόν Μεμπιάμ** (**Léon Mébiame**, 1 Σεπτεμβρίου 1934 – 18 Δεκεμβρίου 2015) ήταν πολιτικός από την Γκαμπόν, ο οποίος ήταν πρωθυπουργός της χώρας του από το 1975 έως το 1990. Νωρίτερα ήταν αντιπρόεδρος από το 1968 ως το 1975.

## Ζωή και σταδιοδρομία
Μέλος της εθνοτικής ομάδας των Φανγκ (Fang), ο Μεμπιάμ γεννήθηκε στη Λιμπρεβίλ. Επί γαλλικής αποικιοκρατίας έγινε επιθεωρητής της ομοσπονδιακής αστυνομίας, το 1956, και τοποθετήθηκε στο Τσαντ από τις 6 Ιανουαρίου 1957 έως τον Μάρτιο του 1959.  Μετά την ανεξαρτησία της χώρας του το 1960, ανέλαβε επίτροπος της αστυνομίας. Υπήρξε στενός συνεργάτης του προέδρου Ομάρ Μπονγκό και αντιπρόεδρος της Γκαμπόν από το 1968 έως το 1975, οπότε η θέση καταργήθηκε. Στη συνέχεια διορίστηκε πρωθυπουργός, παραμένοντας στη θέση αυτή από τις 16 Απριλίου 1975 έως τις 3 Μαΐου 1990. Στη συνέχεια εντάχθηκε στην αντιπολίτευση στις αρχές της δεκαετίας του 1990.

Διορίστηκε πρόεδρος του Επιμελητηρίου Εμπορίου, Βιομηχανίας και Ορυχείων της Λιμπρεβίλ στις 6 Νοεμβρίου 2008. Ανέλαβε τα καθήκοντά του στις 4 Δεκεμβρίου 2008, διαδεχόμενος τον Ζοακίμ Μπουσαμπά. Διορίστηκε επίσης στο Οικονομικό και Κοινωνικό Συμβούλιο, που είναι το επίσημο συμβουλευτικό όργανο, από τον πρόεδρο Μπονγκό το 2008, αν και έχασε την έδρα του στο συμβούλιο, μετά την ανάληψη της προεδρίας από τον Αλί Μπονγκό, γιο του Ομάρ, το 2009.

Ο Μεμπιάμ πέθανε σε ηλικία 81 ετών σε κλινική της Λιμπρεβίλ το βράδυ της 17 προς 18 Δεκεμβρίου 2015.

## Αναφορές


Κατηγορία:Πρωθυπουργοί της Γκαμπόν
Κατηγορία:Αντιπρόεδροι της Γκαμπόν
Λουδοβίκος του Νεβέρ

O **Λουί ντε Γκονζάγκ, Δούκας του Νεβέρ** (ιταλ.: *Ludovico ή Luigi di Gonzaga-Nevers*, 18 Σεπτεμβρίου 1539 - 23 Οκτωβρίου 1595) από τον Οίκο των Γκοντζάγκα, ήταν σύζυγος της Ερριέττας της Κλέβης, δούκισσας του Νεβέρ και Ρετέλ (Rethel). Ήταν Ιταλο-Γάλλος αξιωματούχος και διπλωμάτης της Γαλλίας.

## Βιογραφία
Γεννήθηκε στη Μάντοβα το 1539 και ήταν ο τρίτος γιος του Φρειδερίκου Β΄, δούκα της Μάντοβα, και της Μαργαρίτας Παλαολογίνας, κόρης του Γουλιέλμου Θ΄, μαρκήσιου του Μονφεράτου.

Ήταν 10 ετών όταν ο πατέρας του τον έστειλε στο Παρίσι για να παραλάβει την περιουσία της γιαγιάς του Άννας Βαλουά-Αλανσόν, χήρας του Γουλιέλμου Θ΄. Προσχώρησε στο στρατό του Ερρίκου Β΄ Βαλουά της Γαλλίας και πολέμησε στη μάχη του Σαιν-Καντέν το 1557, αλλά αιχμαλωτίστηκε από τους Ισπανούς.

Νυμφεύτηκε τη δεύτερη εξαδέλφη του Ερριέττα δούκισσα του Νεβέρ και Ρετέλ. Η Ενριέττα ήταν εξαδέλφη του Ερρίκου Δ΄ της Γαλλίας. Έγινε έτσι δούκας του Νεβέρ και Ρετέλ συζυγικώ δικαιώματι ((jure auxoris).

Από πολλούς αυλικούς θεωρείται υπεύθυνος για τη σφαγή των Ουγενότων της 24ης Αυγούστου 1572 (ημέρα εορτής του Αγ. Βαρθολομαίου). Απεβίωσε στη Νελ (Neesle) της βόρειας Γαλλίας το 1595 σε ηλικία 56 ετών.

## Οικογένεια
To 1565 νυμφεύτηκε την Ερριέττα της Κλέβης, κόρη του Φραγκίσκου Α΄, δούκα του Νεβέρ και κόμη του Ρετέλ και απέκτησαν τα τέκνα:
* Αικατερίνη (1568-1629), παντρεύτηκε τον Ερρίκο Α΄ των Βαλουά-Ορλεάνης, δούκα του Λονγκυεβίλ.
* Μαρία-Ερριέττα (1571-1614), παντρεύτηκε τον Ερρίκο της Λωρραίνης, δούκα του Μαγιέν.
* Κάρολος Α΄, δούκας του Νεβέρ και Ρετέλ· ως Κάρολος Γ΄ δούκας της Μάντοβα.
* Φραγκίσκος (1576-1580 απεβ. 4 ετών).
* Φρειδερίκος (1573-1574 απεβ. 1 έτους).

## Πρόγονοι


## Υποσημειώσεις


## Πηγές
* Holt, Mack P. (2002). The Duke of Anjou and the Politique Struggle During the Wars of Religion. Cambridge University Press.

Κατηγορία:Οίκος των Γκοντζάγκα
Κατηγορία:Ιππότες του Τάγματος του Αγίου Πνεύματος
Αντιπρόεδρος της Γκαμπόν

Ο **Αντιπρόεδρος της Γκαμπόν** είναι μια πολιτική θέση στην Γκαμπόν, η οποία λειτούργησε αρχικά από το 1961 έως το 1975 και από το 1997 έως το 2009.Ο ρόλος του αντιπροέδρου είναι να υποστηρίζει τον Πρόεδρο της Γκαμπόν, ενώ το πρόσωπο που υπηρετεί ως αντιπρόεδρος δεν έχει μεταβατικό ρόλο σε περίπτωση κενού εξουσίας.

Ο Αλεξάντρ Μπαρό Σαμπριέ είναι ο σημερινός αντιπρόεδρος, ο οποίος διορίστηκε από τον πρόεδρο Μπρις Ολιγκί Νγκεμά.

## Ιστορία

### Αρχική θέση
Με βάση τις αλλαγές στο Σύνταγμα του 1966 ο Αντιπρόεδρος κατέστη αυτόματος διάδοχος του Προέδρου σε περίπτωση κενής θέσης. Ο Αλμπέρ-Μπερνάρ Μπονγκό διορίστηκε αντιπρόεδρος το1966 με την προσδοκία ότι θα διαδεχόταν συνταγματικά τον ασθενούντα πρόεδρο Λεόν Μπα, και έτσι έγινε μετά τον θάνατο του Μπα, τον Νοέμβριο του 1967. Τον Απρίλιο του 1975 η θέση του Αντιπροέδρου, καταργήθηκε και τα καθήκοντά του πέρασαν στον Πρωθυπουργό.

### Επανασύσταση
Η θέση του Αντιπροέδρου επαναφέρθηκε το 1997, ως μια θέση που ορίζεται από τον Πρόεδρο της Γκαμπόν. Ο Αντιπρόεδρος ενεργούσε ως αναπληρωτής του Προέδρου, αλλά δεν ήταν ο  διάδοχος του Προέδρου σε περίπτωση κενής θέσης του τελευταίου. Ο πρόεδρος Αλί Μπόνγκο Οντίμπα κατήργησε το αξίωμα, τον Οκτώβριο του 2009.
Τον Αύγουστο του 2017 επαναφέρθηκε, για να καταργηθεί ξανά το 2019 και να επαναφερθεί το 2023.

## Αντιπρόεδροι της Γκαμπόν

## Κλειδί
**Πολιτικά κόμματα**
* 
* 
* 

## Χρονογραμμή

## Παραπομπές


Αντιπροεδρος
*
Ρόνι Ρέι Σμιθ

Ο **Ρόνι Ρέι Σμιθ** (*Ronald "Ronnie" Ray Smith*, 28 Μαρτίου 1949 - 31 Μαρτίου 2013) ήταν Αμερικανός αθλητής του στίβου, ο οποίος κέρδισε χρυσό μετάλλιο στη σκυταλοδρομία 4x100 μ. στους Ολυμπιακούς Αγώνες του Μεξικού.

Στις 20 Ιουνίου του 1968, στο Σακραμέντο (Καλιφόρνια), ο Ρόνι Ρέι Σμιθ έτρεξε τα 100 μ. στον δεύτερο ημιτελικό σε χρόνο 9.9 (χρόν. χειρός) και 10.14 (ηλεκτρ. χρόν.). Στις 20 Οκτωβρίου της ίδιας χρονιάς, στους Ολυμπιακούς Αγώνες που ακολούθησαν, συμμετείχε στην ομάδα σκυταλοδρομίας 4x100 των Η.Π.Α., μαζί με τους Τζιμ Χάινς, Τσάρλι Γκριν και Μελ Πέντερ, που κατέρριψε το παγκόσμιο ρεκόρ με χρόνο 38.24.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αθλητές του στίβου
Κατάλογος πρωθυπουργών της Γκαμπόν

Αυτή είναι μια **λίστα των [[Πρωθυπουργός|πρωθυπουργών]] της [[Γκαμπόν]]** από τη θεσμοθέτηση του αξιώματος του Πρωθυπουργού, το 1960, μέχρι την κατάργησή του το 2025. Πρώτος πρωθυπουργός διετέλεσε ο Λεόν Μπα. Ο Πρωθυπουργός διοριζόταν από τον Πρόεδρο σύμφωνα με το σύνταγμα του 1991. Ήταν έως την κατάργησή του, ο αρχηγός της κυβέρνησης της χώρας.

Ο ρόλος του Πρωθυπουργού ως αρχηγού της κυβέρνησης της Γκαμπόν καταργήθηκε λόγω της έγκρισης νέου Συντάγματος σε δημοψήφισμα του Νοεμβρίου 2024, έπειτα από μια μεταβατική περίοδο μέχρι να ορκιστεί στις 3 Μαΐου 2025 ο πρόεδρος που εκλέχθηκε στις εκλογές του Απριλίου 2025. Τα καθήκοντα αυτά πέρασαν σε μεγάλο βαθμό σε έναν νέο ρόλο, αυτόν του Αντιπροέδρου της Κυβέρνησης, ενώ ο Αντιπρόεδρος της Δημοκρατίας συνεχίζει να είναι ο αναπληρωτής του Προέδρου και πρώτος στη σειρά διαδοχής. Ο πρώτος που διορίστηκε στη νέα αυτή θέση (Αντιπρόεδρος της Κυβέρνησης της Γκαμπόν) ήταν ο Αλεξάντρ Μπαρό Σαμπριέ.

## Κλειδί
; *Πολιτικά κόμματα*
* 

΄:Λοιπά
* 

## Πρωθυπουργοί της Γκαμπόν

## Παραπομπές


## Δείτε επίσης
* Γκαμπόν
** Κατάλογος προέδρων της Γκαμπόν
** Αντιπρόεδρος της Γκαμπόν

*
Γκαμπον
Σκηνή (θέατρο)

**Σκηνή** λέγεται η υποδιαίρεση των πράξεων των θεατρικών έργων ή ο χώρος πάνω στον οποίο ερμηνεύουν το ρόλο τους οι ηθοποιοί. 

μικρογραφία|Σκηνή Αρχαίου Θεάτρου Λάρισας.|184x184εσ
## Αρχαίο Θέατρο
Στο αρχαίο θέατρο, σκηνή θεωρούνταν το πίσω μέρος του χώρου της ερμηνείας των ηθοποιών. 

Στην αρχή, η σκηνή ήταν μία απλή τέντα, που τη χρησιμοποιούσαν οι ηθοποιοί για να αλλάξουν τα ρούχα που απαιτούσαν οι ρόλοι. Ωστόσο, στη συνέχεια πήρε τη μορφή ξύλινου παραπήγματος, ενώ αργότερα απέκτησε μία πιο εκλεπτυσμένη αρχιτεκτονική μορφή, εξελισσόμενη σε έναν τοίχο με πόρτες και παράθυρα.
μικρογραφία|Σύγχρονη θεατρική σκηνή.|208x208εσ

## Σύγχρονο Θέατρο
Στο σύγχρονο θέατρο, σκηνή θεωρείται το τμήμα της πράξης ενός θεατρικού έργου. 

Τη σκηνή συνιστά μία συγκεκριμένη θεατρική δράση ενός ή περισσότερων προσώπων του θεατρικού έργου. Η εναλλαγή των σκηνών γίνεται με την είσοδο ή την έξοδο των προσώπων. 

Επίσης, θεατρική σκηνή στο σύγχρονο θέατρο, σε αντίθεση με το αρχαίο, θεωρείται και ο χώρος μπροστά από τα παρασκήνια, πάνω στον οποίο διαδραματίζεται το έργο από τους ηθοποιούς.

## Παραπομπές


## Εξωτερικοί σύνδεσμοι

* THEATRA | Γαλλικά | Thématiques : σκηνή | | THEATRA (προβλήθηκε στις 31 Μαρτίου 2026)
* Theatrum | Γερμανικά (προβολή στις 31 Μαρτίου 2026)

Κατηγορία:Μέρη και εξοπλισμός του θεάτρου
Τα Ζου Ζου

**Τα Ζου Ζου** (αγγ. *The ZhuZhus*, ονομάστηκα *Polly and the ZhuZhu Pets*) είναι μια καναδική-αμερικανική τηλεοπτική σειρά κινουμένων σχεδίων με βάση το αμερικανικό παιχνίδι προνόμιο *ZhuZhu Pets*.  Η σειρά έκανε πρεμιέρα στο Disney Channel στις Ηνωμένες Πολιτείες Αμερικής στις 12 Σεπτεμβρίου 2016. Στην Ελλάδα, είναι επίσης μεταδόθηκε από την Disney Channel, στις 6 Μαρτίου 2017.

## Πλοκή
*Τα Ζου Ζου* είναι περίπου 8 χρονών κορίτσι Φράνκι, καθώς πηγαίνει σε περιπέτειες με τέσσερις μιλάμε χάμστερ της στο Anytown, την Πίπσκουικ, τον Κύριος Σκουίγλς, την Ναμ Ναμς και τον Τσανκ.

## Ηθοποιοί

## Επεισόδια

## Παραπομπές


## Εξωτερικοί σύνδεσμοι
*http://www.thezhuzhus.com 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του Disney Channel
Άσφενδος Χανίων

Ο **Άσφενδος** (ή το *Ασφένδου*) είναι χωριό και έδρα ομώνυμης κοινότητας του δήμου Σφακίων στην περιφερειακή ενότητα Χανίων της Κρήτης. Σύμφωνα με την απογραφή του 2021 απογράφησαν 8 κάτοικοι. Χρησιμοποιείται ως θερινή κατοικία των κατοίκων των παραθαλάσσιων χωριών Νομικιανά, Κολοκάσια και Βουβάς. Βρίσκεται σε υψόμετρο 770 μέτρων, σε ένα λεκανοπέδιο στα Λευκά Όρη, το οποίο χρησιμοποιείται ως βοσκότοπος. Από το Ασφένδου ξεκινά μικρό φαράγγι που καταλήγει στον Άγιο Νεκτάριο.

## Ιστορία
Το όνομά του θεωρείται ότι είναι προελληνικό και μπορεί να προέρχεται από τα δέντρα σφένδαμος. Στο σπήλαιο Σκορδολάκια έχει βρεθεί υστερορωμαϊκή κεραμική και βραχογραφίες. Το χωριό δεν αναφέρεται στις ενετικές απογραφές, όπως και τα υπόλοιπα χωριά των Σφακίων. Η παλαιότερη μνεία στο χωριό αποτελεί η αιγυπτιακή απογραφή του 1834, σύμφωνα με την οποία έχει 55 χριστιανικές οικογένιες. Το χωριό καταστράφηκε πολλές φορές κατά τη διάρκεια των επαναστάσεων του 19ου αιώνα. Στην απογραφή του 1881 αναφέρεται ότι ανήκει στο δήμο Νίμπρου, με 430 κατοίκους. Η δημογραφική πορεία του χωριού σύμφωνα με τις απογραφές:

## Διοικητικά
Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς  Άγιος Γεώργιος, Άγιος Νεκτάριος, Βουβάς, Κούτελος και Νομικιανά αποτελούν την κοινότητα Ασφένδου που υπάγεται στο δήμο Σφακίων ενώ σύμφωνα με την απογραφή του 2011 δεν έχει μόνιμους κατοίκους.

*Δείτε: *'Κοινότητα Ασφένδου**'

## Ασφενδιανοί (κάτοικοι και με καταγωγή από το χωριό)
* Αν.Μαρινάκης: οπλαρχηγός επανάστασης 1866-69
* Απόστολος Μαρινάκης: επιχειρηματίας Ηρακλείου με παραγωγή καμπάνων, πατέρας του πολιτικού Μιλτιάδη Μαρινάκη και παππούς του προέδρου του Ολυμπιακού Βαγγέλη Μαρινάκη
* Πέρος Γεώργιος: οπλαρχηγός Βαλκανικών Πολέμων, εφονεύθη εις μάχη στο Λιθί Χίου  

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Σφακιά
Βουβάς Χανίων

Ο **Βουβάς** είναι οικισμός της κοινότητας Ασφένδου του δήμου Σφακίων στην περιφερειακή ενότητα Χανίων της Κρήτης. Σύμφωνα με την απογραφή του 2011, ο πληθυσμός του ανέρχεται στους 142 κατοίκους.

## Γενικά και ιστορικά στοιχεία
Ο Βουβάς βρίσκεται σε υψόμετρο 190 μέτρων, 2 χιλιόμετρα από τη θάλασσα. Οι κάτοικοί του χρησιμοποιούν το χωριού Ασφένδου ως θερινή κατοικία. Αναφέρεται στην επαρχία Σφακίων από τον Φραντσέσκο Μπαρότσι το 1577. Σύμφωνα με την αιγυπτιακή απογραφή του 1834, στο Βουβά κατοικούσε μια χριστιανική οικογένεια.

Στις 16 Δεκεμβρίου του 1866, πραγματοποιήθηκε στον Βουβά γενική συνέλευση των οπλαρχηγών του Ηρακλείου και της Ρεθύμνης, στην οποία αποφασίστηκε η σύσταση επαναστατικής κυβέρνησης και η αποστολή πληρεξούσιων στην Αθήνα προκειμένου να ζητηθεί βοήθεια από την ελληνική κυβέρνηση. Το καλοκαίρι του επόμενου έτους, ο Βουβάς καταστράφηκε από τον Ομέρ πασά, ως αντίποινα για τις επιτυχίες των επαναστατών.

Στην απογραφή του 1881 αναφέρεται στον δήμο Νίμπρου, όπου μαζί με το Ασφένδου, τα Κολοκάσια και τα Νομικιανά είχε 430 κατοίκους. Μετά την ένωση της Κρήτης με την Ελλάδα, υπήχθη μέχρι το 1997 στην επαρχία Σφακίων του νομού Χανίων, ενώ έκτοτε υπάγεται στον δήμο Σφακίων.

## Αξιοθέατα
Στο χωριό βρίσκονται οι βυζαντινές εκκλησίες της Αγίας Παρασκευής και του Σωτήρος Χριστού, αμφότερες τοιχογραφημένες, αλλά σε κακή κατάσταση. Οι τοιχογραφίες της Αγίας Παρασκευής απεικονίζουν τιμωρίες κολασμένων, την Ανάληψη, τον Ευαγγελισμό κλπ.

## Απογραφές πληθυσμού
Η δημογραφική πορεία του χωριού σύμφωνα με τις απογραφές:

## Boυβιανοί
* Γερωνυμάκης Κανάκης: λαογράφος
* Βαγγέλης Μαρινάκης: πρόεδρος Ολυμπιακού (απώτερη οικογενειακή καταγωγή

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Σφακιά
Κάρολος Γκοντζάγκα-Νεβέρ

O **Κάρολος του Ρετέλ** (· 22 Οκτωβρίου 1609 - 30 Αυγούστου 1631) από τον Οίκο των Γκοντζάγκα ήταν δούκας του Μαγιέν (1621-31). Επίσης διάδοχος των δουκάτων Νεβέρ & Ρετέλ, τα οποία συγκυβέρνησε με τον πατέρα του.

## Βιογραφία
Ήταν γιος του Καρόλου Α΄ Γκοντζάγκα-Νεβέρ, δούκα του Νεβέρ & του Ρετέλ και μετέπειτα δούκα της Μάντοβας & του Μομφερράτου, και της Αικατερίνης της Λωρραίνης, κόρης του Καρόλου Α΄ δούκα του Μαγιέν. 

Το 1621 απεβίωσε ο θείος του Ερρίκος δούκας του Μαγιέν και τον διαδέχθηκε ως Κάρολος Β΄. Το 1627 απεβίωσε ο Βικέντιος Β΄, δούκας της Μάντοβας, χωρίς νόμιμα τέκνα και τον διαδέχθηκε ο πλησιέστερος άρρην συγγενής του Κάρολος Γ΄ δούκας του Νεβέρ και Ρετέλ, ως Κάρολος Α΄ δούκας της Μάντοβας. Μάλιστα ο Κάρολος Β΄ του Μαγιέν νυμφεύθηκε αμέσως τη Μαρία Γκονζάγκα, μόνη απόγονο του Βικέντιου Α΄, δούκα της Μάντοβας, πατέρα του Βικέντιου Β΄. Ωστόσο τη διαδοχή διεκδίκησε ο Καίσαρ Β΄ δούκας της Γκουαστάλα, τρίτος εξάδελφος του Καρόλου Β΄ του Μαγιέν και ο Φερδινάνδος Β΄ των Αψβούργων. Αυτό οδήγησε στον Πόλεμο για τη διαδοχή της Μάντοβας (1628-31).

Ο Κάρολος απεβίωσε το 1631 σε ηλικία 22 ετών, έτσι δεν διαδέχθηκε τον πατέρα του ως δούκας της Μάντοβας και του Νεβέρ. Στο δουκάτο του Μαγιέν τον Κάρολο διαδέχθηκε πρώτα ο νεότερος αδελφός του Φερδινάνδος, που όμως απεβίωσε το επόμενο έτος 22 ετών και μετά ο γιος του Κάρολος Β΄, που πώλησε το Μαγιέν στον καρδινάλιο Μαζαρέν (1654). Ο πατέρας του Καρόλου απεβίωσε το 1637 και τον διαδέχθηκε ο εγγονός του Κάρολος Β΄ ως δούκας της Μάντοβας και Δ΄ του Νεβέρ και Ρετέλ, που επίσης πώλησε το Νεβέρ και Ρετέλ στον καρδινάλιο Μαζαρέν (1659). Το 1660 απεβίωσε η σύζυγός του Καρόλου, η Μαρία.

## Οικογένεια
To 1627 νυμφεύτηκε τη Μαρία Γκοντζάγκα μαρκησία του Μομφερράτου, κόρη του 2ου εξαδέλφου του Φραγκίσκου Δ΄ δούκα της Μάντουα και είχε τέκνα:
* Κάρολος Β΄ 1629-1665, δούκας της Μάντοβας και του Μονφεράτου, Γ΄ του Μαγιέν, Δ΄ του Νεμούρ και του Ρετέλ.
* Ελεονώρα 1630-1686, παντρεύτηκε τον Φερδινάνδο Γ΄ των Αψβούργων αρχιδούκα της Αυστρίας και βασιλιά της Ουγγαρίας, Βοημίας & Γερμανίας. Δισεγγονός της είναι ο Φραγκίσκος Γ΄ δούκας της Λωρραίνης, σύζυγος της Μαρίας-Θηρεσίας των Αψβούργων αρχιδούκισσας της Αυστρίας και βασίλισσας της Ουγγαρίας, Βοημίας & Γερμανίας.

## Πρόγονοι

## Παραπομπές


## Πηγές
*
*Bourne, Molly (2016). "From court to cloister and back again: Margherita Gonzaga, Caterina dé Medici and Lucrina Fetti at the convent of Sant'Orsola in Mantua". In Cavallo, Sandra; Evangelisti, Silvia (eds.). Domestic Institutional Interiors in Early Modern Europe. Routledge. p. 153-180.
*Sanders, Donald C. (2012). Music at the Gonzaga Court in Mantua. Lexington Books.
*Ward, A.W.; Prothero, G.W.; Leathes, Stanley, eds. (1934). The Cambridge Modern History. Vol. XIII. Cambridge University Press.

Κατηγορία:Οίκος των Γκοντζάγκα
Guantanamera

**Guantanamera** είναι ο τίτλος δημοφιλούς τραγουδιού που βασίζετια στη γουαχίρα (φλαμένκο) μελωδία της κουβανέζικης μουσικής. Οι στίχοι του είναι παρμένοι από τον κύκλο τραγουδιών *Versos Sencillos* (απλά στιχάκια) του κουβανού εθνικού ήρωα Χοσέ Μαρτί. Δημιουργήθηκε αυθόρμητα στα 1929-35 όταν ο José Fernández Díaz στο μικρόφωνο του ραδιοφώνου αυτοσχεδίαζε ενώ παρουσίαζε τα τρέχοντα γεγονότα της ημέρας, τα λεγόμενα Décimas, ενώ επαναλάμβανε εν είδη ρεφρέν *Guantanamera, Guajira Guantanamera*. Αργότερα έγινε γνωστό ανά τον κόσμο.

## Ιστορία
Πρώτος ο Πιτ Σίγκερ χρησιμοποίησε τους στίχους του Μαρτί το 1963 στο Carnegie Hall της Νέας Υόρκης. Ακολούθησε και ο Χοσέ Φερνάντεζ Ντιάζ, με την αυτοσχέδια εκτέλεση το 1976 στο Πάρκο Λένιν στην Αβάνα. Το 1985 τα πνευματικά δικαιώματα του τραγουδιού πέρασαν στους κληρονόμους του Ντιάζ, ενώ το 1993 το Ανώτατο δικαστήριο της Κούβας με απόφαση του αναγνωρισε πάλι τον Ντιάζ κατόπιν ζωής ως μόνο κάτοχο των πνευματικών δικαιωμάτων της σύνθεσης.

Η διασκευή του Σίγκερ γνώρισε παγκόσμια επιτυχία και έγινε τραγούδι των συνδικαλιστών.

## Σύνδεσμοι
* La Canción Guantanamera στην επίσημη Κουβανική εγκυκλοπαίδεια EcuRed (ισπανικά)
* Origen de La Guantanamera  (ισπανικά)
* "Guantanamera": La canción curiosa (ισπανικά)

Κατηγορία:Μουσική στην Κούβα
Κατηγορία:Τραγούδια του 1929
Κατηγορία:Singles του 1997
Κατηγορία:Singles του 1966
Κατηγορία:Πατριωτικά τραγούδια
Σοφέρ

thumb|right|350px|Σοφέρ το 1910.
Ο **σοφέρ** (ή σοφερίνα) είναι οδηγός οχήματος. Γενικά είναι ο επαγγελματίας ταξιτζής, οδηγός λεωφορείου κλπ.. Ιστορικά συνδέεται με τον παραδοσιακό αμαξά που οδηγούσε το κάρο ή τη σούστα. Η ετυμολογία της λέξης είναι από το γαλλικό chauffeur και το λατινικό calefare.

Κατηγορία:Οδήγηση
Κατάλογος έργων των Gallerie Nazionali di Arte Antica di Roma

Η σελίδα αυτή περιέχει εικονογραφημένο κατάλογο έργων των Gallerie Nazionali di Arte Antica di Roma. 

Οι Gallerie Nazionali di Arte Antica di Roma (Εθνικές Πινακοθήκες Παλαιάς Τέχνης της Ρώμης) εκθέτουν τις συλλογές τους σε δύο μέγαρα, το Palazzo Barberini (πρωτίστως) και το Palazzo Corsini. Όπου πρόκειται για το Palazzo Corsini, γίνεται μνεία στις παρατηρήσεις.

## Ιταλοί ζωγράφοι

## Ζωγράφοι άλλων χωρών

Κατηγορία:Κατάλογοι έργων τέχνης ανά μουσείο
Ευθύδημος (τύραννος)

Ο **Ευθύδημος** ήταν τύραννος της αρχαίας ελληνικής πόλης-κράτους της Σικυώνας κατά τον 3ο αιώνα π.Χ. Μοιράστηκε την εξουσία με τον Τιμοκλείδα, αλλά και οι δύο ανατράπηκαν από τους κατοίκους της Σικυώνας. Οι κάτοικοι της πόλης αντεκατέστησαν τον Ευθύδημο και τον Τιμοκλείδα με τον Κλεινία, αν και ο Πλούταρχος αναφέρει πως ο Τιμοκλείδας εξουσίασε μαζί με τον Κλεινία.

## Πηγές

*Smith, William, ed.  *Dictionary of Greek and Roman Biology and Mythology*, 1870.

Κατηγορία:Αρχαίοι Έλληνες τύραννοι
Λυσσαρέα Αρκαδίας

Η **Λυσσαρέα** είναι χωριό  της Δημοτικής Ενότητας Ηραίας, του Δήμου Γορτυνίας, του Νομού Αρκαδίας. Είναι ορεινός οικισμός χτισμένος σε υψόμετρο 660 μέτρων από την επιφάνεια της θάλασσας σε δασύ άνοιγμα βουνών. Γραφικό χωριό της Ανω Ηραίας,με παραδοσιακά πετρόκτιστα σπίτια αμφιθεατρικά κτισμένο στους πρόποδες κατάφυτων λόφων με δρύες, πουρνάρια και σφεντάμια. Η Λυσσαρέα είναι ένα από τα χωριά που κτίστηκαν στις όχθες του χειμάρρου Γκούρα λίγο πριν την συμβολή της με το χείμαρρο Τουθόα. Ο οικισμός  απλώνεται στους πρόποδες των κατάφυτων λόφων *Σκουλαράς* και *Αη-Λιάς*.

Η εκκλησία του χωριού είναι αφιερωμένη στον πολιούχο Άγιο Νικόλαο, ενώ στο Δυτικό λόφο που είναι βρίσκεται το χωριό είναι χτισμένο το ξωκλήσι του Προφήτη Ηλεία.

## Ιστορικά στοιχεία
Φαίνεται ότι πριν από τα μέσα του 18ου αιώνα στην Λυσσαρέα και στα γύρω χωριά οι οικίες ήταν πτωχικές, μικρές και πρόχειρα κτισμένες. Τα πετρόκτιστα σπίτια δεν είναι παλαιότερα του 1810, δυόροφα στο σύνολό τους, κτισμένα στον παραδοσιακό «Γορτυνιακό ρυθμό». Είναι εύκολο να χρονολογηθούν διότι στην είσοδο το πελεκητό μονόπετρο «υπέρθυρο» φέρει χαραγμένο σταυρό και χρονολογία**.** Δεν υπάρχουν στοιχεία για το πότε και από ποιον κτίστηκε το πρώτο πετρόκτιστο σπίτι**.** 

Η ονομασία του χωριού πιθανότατα να σχετίζεται με την γειτονική Βαρωνία της Άκοβας  (γαλλικά: la Lisarée) η οποία άκμασε κατά την περίοδο της Φραγκοκρατίας στον ύστερο Μεσαίωνα, στην οποία άνηκε και το ομώνυμο φέουδο στον Αλισσό Αχαΐας .

## Δημογραφικά στοιχεία
Η Λυσσαρέα από εκάστοτε ήταν κεφαλοχώρι της άνω Ηραίας που κατοικούταν από πολλές οικογένειες και είχε ανεπτυγμένη κτηνότροφία και εμπόριο. Σύμφωνα με την απογραφή του 2011 το χωριό είχε 68 μόνιμους κατοίκους που ασχολούνται ενεργά με την κτηνοτροφία. Ενώ με την απογραφή του 2001 το χωριό είχε 179 μόνιμους κατοίκους.

## Γεωγραφικά στοιχεία
Ο οικισμός συνδέεται οδικά με δρόμο 2 χιλιομέτρων από το Σαρακίνι Ηραίας, με δρόμο 3,5 με την Κοκκινόραχη, με δρόμο 4,5 με τα Όχθια και με χωματόδρομο 7 χιλιομέτρων με τον Παρνασσό. Η Λυσσαρέα απέχει 20 χιλιόμετρα από τα Λαγκάδια, 25 από την Δημητσάνα και 70 από την Τρίπολη.

## Παραπομπές


## Εξωτερικοί σύνδεσμοι
* Ιστοσελίδα για τη Λυσσαρέα

Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Πανελλήνιο πρωτάθλημα κλειστού στίβου ανδρών 2017

Το **31ο [[Πανελλήνιο πρωτάθλημα κλειστού στίβου ανδρών]]**, διοργανώθηκε στις 18 και 19 Φεβρουαρίου 2017 στο Στάδιο Ειρήνης και Φιλίας. Πρωταθλητής αναδείχθηκε για έβδομη φορά στην ιστορία του ο Ολυμπιακός.

## Λεπτομέρειες

Στο πρωτάθλημα μετείχαν δεκάδες αθλητές από όλη την Ελλάδα και εκτός συναγωνισμού Κύπριοι αθλητές. Βαθμολογήθηκαν συνολικά 49 σωματεία.


File:London Olympics 2012 - Friday August 3rd in the Olympic Stadium 4984.jpg|Μιχάλης Σταματογιάννης. Χρυσό μετάλλιο στην σφαιροβολία.


## Νικητές

Πηγή: 

## Ομαδική βαθμολογία

Πηγή: 

## Πηγές
* ΣΕΓΑΣ: 31ο πρωτάθλημα κλειστού. 2η ημέρα. Αποτελέσματα και βαθμολογίες

## Παραπομπές


Κλειστου στιβου ανδρων
Κατηγορία:Στίβος το 2017
Κατηγορία:Διοργανώσεις στίβου στον Πειραιά
Κάρολος Β΄ Γκοντζάγκα-Νεβέρ

O **Κάρολος Β΄**, ιταλ. *Carlo ΙΙ*, (3 Οκτωβρίου 1629 - 14 Αυγούστου 1665) από τον Οίκο των Γκοντζάγκα, ήταν δούκας της Μάντοβας και Δούκας του Μομφερράτου (1637 - 1665), ως Γ΄ ήταν δούκας του Μαγιέν (1632 - 1654) και ως Δ΄ ήταν του Νεβέρ και Ρετέλ (1637 - 1659).

## Βιογραφία
Ήταν το μόνο τέκνο του Κάρολος Γκοντζάγκα-Νεβέρ, δούκα του Ρετέλ και της Μαρίας Γκοντζάγκα, κόρης του Φραγκίσκου Δ΄, δούκα της Μάντοβας.

Το 1631 απεβίωσε ο πατέρας του και τον διαδέχθηκε ο αδελφός εκείνου Φρειδερίκος, που όμως απεβίωσε το επόμενο έτος. Τον διαδέχθηκε ο Κάρολος, ως Κάρολος Β΄ δούκας του Μαγιέν. Το 1637 απεβίωσε ο πάππος τουκαι τον διαδέχθηκε ως Κάρολος Β΄ δούκας της Μάντοβας και του Μονφεράτου και ως Κάρολος Δ΄ δούκας του Νεβέρ και του Ρετέλ. Ήταν μόλις 8 ετών και η μητέρα του ανέλαβε τη διακυβέρνηση.

Το 1649 νυμφεύτηκε την Ισαβέλα-Κλάρα των Αψβούργων, εξαδέλφη του Φερδινάνδου Γ΄ των Αψβούργων. Το 1557 ορίστηκε εκπρόσωπος (vicar) του Φερδινάνδου Γ΄. Το 1654 πώλησε το Μαγιέν στον καρδινάλιο Μαζαρέν πραγματικό (de facto) αντιβασιλιά της Γαλλίας και το 1659 πώλησε το Νεβέρ και Ρετέλ στον ίδιο, έτσι έγιναν μέρος της Γαλλίας. Ο γάμος του ήταν μία διπλωματική κίνηση και η σχέση αργότερα έληξε. Ο Κάρολος Β΄ σχετίστηκε με την ευγενή Μαργαρίτα ντέλα Ρόβερε, με τον καστράτο Άτο Μελάνι και άλλους.

Απεβίωσε το 1665 και τον διαδέχθηκε ο γιος του Φερδινάνδος-Κάρολος ως δούκας της Μάντοβας και του Μονφεράτου.

## Οικογένεια
To 1649 νυμφεύτηκε την Ισαβέλλα-Κλάρα των Αψβούργων, κόρη του Λεοπόλδου Ε΄ αρχιδούκα της Πέραν Αυστρίας και είχε τέκνο:
* Φερδινάνδος-Κάρολος 1652-1708, δούκας της Μάντοβας και του Μομφερράτου.

## Πρόγονοι

## Υποσημειώσεις


## Πηγές
*

Κατηγορία:Οίκος των Γκοντζάγκα
Κατηγορία:Δούκες της Μάντοβα
Κατηγορία:Δούκες του Μομφερράτου
Κατηγορία:ΛΟΑΤ Χριστιανοί
Γιώργος Ζήκας

Ο **Γιώργος Ζήκας** (16 Μαΐου 1949-20 Δεκεμβρίου 2019) ήταν Έλληνας συνθέτης.

## Βιογραφία
Ο Γιώργος Ζήκας γεννήθηκε στις 16 Μαΐου του 1949 στη Θεσσαλονίκη. Σταμάτησε το σχολείο στην Γ' Γυμνασίου και σε ηλικία 16 ετών έγινε σχεδιαστής μόδας. Μετά τον στρατό άρχισε να φτιάχνει κοσμήματα. Με όχημα το κόσμημα πήγε στο Παρίσι όπου εκεί ξανασυναντήθηκε με τη μόδα. Στη συνέχεια άνοιξε μπαρ στη Θεσσαλονίκη και σε νησιά. Γύρω στα 30 έπεσε στα χέρια του τυχαία ένα μπουζούκι και άρχισε να σκαρώνει με αυτό τραγούδια. Εμφανίστηκε στη μουσική σκηνή το 1985. Ο Διονύσης Σαββόπουλος ήταν ο άνθρωπος που τον «έσπρωξε» στη δισκογραφία.

## Δισκογραφία

## Παραπομπές


## Εξωτερικοί σύνδεσμοι
*Γιώργος Ζήκας - 5 δίσκοι 1 ιστορία Όγδοο

Κατηγορία:Έλληνες συνθέτες
Άντριεν φαν ντε Φέλντε

Ο **Άντριεν φαν ντε Φέλντε** (ολλανδικά: **Adriaen van de Velde**, Άμστερνταμ βαπτ. 30 Νοεμβρίου 1636 - Άμστερνταμ, ταφή 21 Ιανουαρίου 1672) ήταν Ολλανδός ζωγράφος ζώων και τοπίων, γιος του Βίλλεμ φαν ντε Φέλντε του πρεσβύτερου και αδελφός του Βίλλεμ φαν ντε Φέλντε του νεότερου.

## Βιογραφία
Ο Άντριεν δεν ήθελε να γίνει ζωγράφος θαλασσογραφιών, όπως ο αδελφός του, και γι' αυτό εκπαιδεύτηκε στο εργαστήριο του τοπιογράφου Γιαν Βάιναντς. Εκεί γνώρισε τον Φίλιπς Βάουβερμαν, ο οποίος πιστεύεται ότι τον βοήθησε στις μελέτες του επί των ζώων και να άσκησε ισχυρή και επωφελή επιρροή στην τέχνη του. Έχοντας σημειώσει εξαιρετικά ταχεία πρόοδο, σύντομα ο Δάσκαλός του του ανέθεσε να εισαγάγει μορφές στις τοπιογραφίες του, ενώ την ίδια εργασία έκανε και για τους Μέιντερτ Χομπέμα, Γιάκομπ φαν Ράουσντελ, Άντριεν Χέντρικς Φερμπόομ και άλλους συγχρόνους του καλλιτέχνες.

Σύμφωνα με τον Άρνολντ Χαουμπράκεν ο φαν ντε Φέλντε απεβίωσε ενώ συνεργαζόταν με τους Γιαν φαν ντερ Χάιντεν και Φρέντερικ ντε Μουσερόν, ενώ ζωγράφιζε τα ζώα στους πίνακές τους.

Αγαπημένα του θέματα ήταν οι σκηνές σε ανοικτά βοσκοτόπια με πρόβατα, αγελάδες και κατσίκια, τις οποίες εκτελούσε με επιδεξιότητα, με μεγάλη ακρίβεια και αληθοφάνεια και με καθαρούς, αργυρόχροους χρωματισμούς. Ζωγράφισε μερικές μικρών διαστάσεων χειμερινές σκηνές με παγοδρόμους και μερικά θρησκευτικά θέματα, ιδιαίτερα από το 1657 και ύστερα, όταν μετά τον γάμο του προσχώρησε στον καθολικισμό, όπως *Η αποκαθήλωση* (για λογαριασμό κρυφής ρωμαιοκαθολικής εκκλησίας ("schuilkerk") στο Άμστερνταμ και την *Αποδημία του Ιακώβ* (1663, Συλλογή Ουάλλας).).

Εκτός από τους πίνακές του, από τους οποίους έχουν καταλογογραφηθεί περίπου 200, δημιούργησε και περίπου 20 χαρακτικά, μερικά από τα οποία, από τις χρονολογήσεις τους, φαίνεται ότι δημιούργησε σε ηλικία 14 ετών. Ξεχωρίζουν από την αμεσότητα της μεθόδου κατασκευής τους και τη λεπτότητα, αλλά και τη βεβαιότητα της αίσθησής τους. Ο φαν ντε Φέλντε ζούσε στην Καλφερστράατ (Kalverstraat), κοντά στην πύλη *Regulierspoort* των μεσαιωνικών τειχών του Άμστερνταμ.

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές

*

## Εξωτερικοί σύνδεσμοι

* www.rijksmuseum.nl Ο φαν ντε Φέλντε στο Ρέικσμουζεουμ
* Works and literature at PubHist

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Επαρχία Παστνταργκόμ

Η **επαρχία Παστνταργκόμ** είναι μια επαρχία στην περιφέρεια Σαμαρκάνδης στο βορειοανατολικό Ουζμπεκιστάν. Η πρωτεύουσα βρίσκεται στηνΤζούμα. Η ζώνη ώρας είναι η UTC+05:00.

Παστνταργκομ
Φραγκίσκος Γ΄ της Μάντουα

O **Φραγκίσκος Γ**', ιταλ. *Francesco III*, (10 Μαρτίου 1533 - 22 Φεβρουαρίου 1550) από τον Οίκο των Γκοντζάγκα, ήταν δούκας της Μάντοβας και ως Φραγκίσκος Α΄ Μαρκήσιος του Μομφερράτου (1540 - 1550).

## Βιογραφία
Ήταν ο πρωτότοκος γιος του Φρειδερίκου Β΄ δούκα της Μάντοβας και της Μαργαρίτας Παλαιολογίνας μαρκησίας του Μονφερά.

Η μητέρα του ήταν έβδομη απόγονος του Ανδρόνικου Β΄ Παλαιολόγου, Αυτοκράτορα των Ρωμαίων. Αδέλφια του ήταν ο Γουλιέλμος μετέπειτα δούκας της Μάντουα, ο Λουδοβίκος δούκας του Νεβέρ και ο Φρειδερίκος καρδινάλιος.

Το 1540 απεβίωσε ο πατέρας του και τον διαδέχθηκε 7 ετών. Νυμφεύτηκε 16 ετών, αλλά το επόμενο έτος απεβίωσε (1550) και τον διαδέχθηκε ο νεότερος αδελφός του Γουλιέλμος.

Η σύζυγός του Αικατερίνη ήταν, όπως και αυτός, 17 ετών όταν χήρεψε, έτσι το 1553 παντρεύτηκε σε δεύτερο γάμο τον Σιγισμούνδο Β΄ Αύγουστο των Γιαγκελλόνων, βασιλιά της Πολωνίας και μέγα δούκα της Λιθουανίας. Το 1566 απεβίωσε η μητέρα του Μαργαρίτα. Η Αικατερίνη απεβίωσε το 1572 χωρίς απογόνους.

## Οικογένεια
Το 1549 νυμφεύτηκε την Αικατερίνη των Αψβούργων, κόρη του Φερδινάνδου Α΄ αρχιδούκα της Αυστρίας, βασιλιά της Ουγγαρίας, Βοημίας, Γερμανίας. Δεν είχαν απογόνους. Ο Φραγκίσκος Γ΄, τέσσερις μήνες μετά τον γάμο, πνίγηκε στη λίμνη Κόμο.

## Πρόγονοι

## Τιμές και Διακρίσεις
* Ιππότης του Τάγματος του Χρυσόμαλλου Δέρατος.

## Παραπομπές
 		


## Πηγές
*
*Parrott, David (1997). "The Mantuan Succession, 1627–31: A Sovereignty Dispute in Early Modern Europe". The English Historical Review. Oxford Academic. Volume CXII, Issue 445, February: 20–65

Κατηγορία:Οίκος των Γκοντζάγκα
Κατηγορία:Δούκες της Μάντοβα
Κατηγορία:Μαρκήσιοι του Μομφερράτου
Νότης Καπνίσης

Ο **Παναγιώτης (Νότης) Καπνίσης** (1910 - 5 Ιουνίου 1989) ήταν Έλληνας αντιστασιακός, πολιτικός και βουλευτής της Αριστεράς.

## Αντιστασιακή δράση και πολιτική σταδιοδρομία
Γεννήθηκε στη Χαλκίδα και ακολούθησε σπουδές ηλεκτρολόγου-μηχανικού στη Γερμανία. Κατά την περίοδο της Ναζιστικής Κατοχής οργανώθηκε στο ΕΑΜ μαζί με τη σύζυγό του, Άννα, και το 1944 ανέλαβε γραμματέας της νομαρχιακής επιτροπής του Μετώπου στο νομό Εύβοιας. Το ζευγάρι οργάνωσαν συσσίτια για βρέφη και για παιδιά σε συνεργασία με τον Διεθνή Ερυθρό Σταυρό, σώζοντας από το λιμό χιλιάδες παιδιά. Η σύζυγός του πρωτοστάτησε στην ίδρυση της Ειδικής Επιτροπής για το Παιδί, οργανώνοντας καζάνια και μοιράζοντας γάλα στα βρέφη.

Στις εκλογές του 1958 εξελέγη βουλευτής στην εκλογική περιφέρεια Ευβοίας με την ΕΔΑ. Ως βουλευτής, ήταν ο πρώτος που κατέθεσε την πρόταση να συνδεθούν η ευβοϊκής και η βοιωτικής πλευράς του Ευρίπου με υποθαλάσσια σήραγγα.

Το 1961 εξελέγη (σε συνέδριο στην Τσεχοσλοβακία) μέλος της Κεντρικής Επιτροπής του ΚΚΕ, το οποίο ήταν παράνομο στην Ελλάδα.

Υπέστη διώξεις μετά τον Εμφύλιο Πόλεμο και κατά την περίοδο της δικτατορίας του 1967-1974. Το 1978 εξελέγη δημοτικός σύμβουλος. 

Πέθανε το 1989. Η σύζυγός του, Άννα (1910-1986) είχε πεθάνει από καρκίνο τρία χρόνια νωρίτερα.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Ευβοίας
Rádio Nacional de Angola

Το **Rádio Nacional de Angola (RNA)** ένας δημόσιος ραδιοτηλεοπτικός φορέας της Ανγκόλας. Ιδρύθηκε τον Οκτώβριο του 1977 και έδρα του είναι στην πρωτεύουσα της αφρικανικής χώρας Λουάντα. Λειτουργεί μια σειρά από τηλεοπτικούς και ραδιοφωνικούς σταθμούς και ιστότοπους. Διαθέτει πέντε ραδιοφωνικούς σταθμούς στην πρωτεύουσα (*Canal A*, *Rádio N'Gola Yetu*, *Rádio Luanda*, *Rádio FM Estéreo* και *Rádio 5*), δεκαοκτώ περιφερειακούς σταθμούς, ένα ανά επαρχία, και ένα διεθνές ραδιοφωνικό σταθμό (*Serviço Internacional*). Ένα δίκτυο των ραδιοτηλεοπτικών πομπών επιτρέπει το ραδιοτηλεοπτικό δίκτυο να καλύπτει το σύνολο της χώρας, με σταθμούς που εκπέμπουν με διαμόρφωση συχνότητας (FM) (61 συχνότητες κυρίως στις μεγάλες πόλεις), στα μεσαία κύματα (23 συχνότητες) και στα βραχέα (10 συχνότητες). Το ραδιοτηλεοπτικό δίκτυο ελέγχει επίσης τριάντα κέντρα μετάδοσης και ένα κέντρο εκπαίδευσης.

Ως δημόσιας φορέας έχει ως στόχο να εγγυηθεί την ελευθερία της έκφρασης, το δικαίωμα στην ενημέρωση και τη διάδοση των διαφόρων πτυχών του λαού της Αγκόλας, τον πολιτισμό και τις συνήθειές τους. Οι εκπομπές μεταδίδονται κυρίως στα πορτογαλικά και έχει επίσης προγράμματα στις εθνικές γλώσσες της χώρας (κικονγκό, κιμπουντού, τσόκουε, ουμπούντου, κουανιάμα, λινγκάλα και άλλες). Το πρόγραμμα του διεθνούς ραδιοφωνικού σταθμού μεταδίδεται στα πορτογαλικά, στα αγγλικά και στα γαλλικά.

## Παραπομπές


## Εξωτερικοί σύνδεσμοι

* Rna.ao, Επίσημη ιστοσελίδα

Κατηγορία:Ραδιοφωνικοί σταθμοί στην Αγκόλα
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1977
Επαρχία Ταϊπίνγκ (Φουσίν)

Η **επαρχία Ταϊπίνγκ** (απλοποιημένα Κινέζικαπαραδοσιακά Κινέζικα) είναι μια περιοχή της πόλης Φουσίν στην επαρχία Λιαονίνγκ, στην βορειοανατολική Λαϊκή Δημοκρατία της Κίνας. 

## Διοικητικές Διαιρέσεις
Υπάρχουν 5 υποεπαρχίες και μία πόλη στην επαρχία.

Υποεπαρχίες:
* Υποεπαρχία Χονγκσού (红树街道), 
* Υποεπαρχία Μεϊχάι (煤海街道),
* Υποεπαρχία Γκαοντέ (高德街道), 
* Υποεπαρχία Τσενγκνάν (城南街道), 
* Υποεπαρχία Σουντζιαουάν (孙家湾街道)
Η μόνη πόλη είναι το Σουϊκουάν (水泉镇). 

## Παραπομπές


## Εξωτερικοί σύνδεσμοι

Κατηγορία:Γεωγραφία της Κίνας
Γουλιέλμος της Μάντουα

O **Γουλιέλμος**, ιταλ. *Guglielmo*, (24 Απριλίου 1538 - 14 Αυγούστου 1587) από τον Οίκο των Γκοντζάγκα, ήταν δούκας της Μάντοβας και ως Γουλιέλμος Ι΄ Μαρκήσιος του Μομφερράτου (1550 - 1574) και έπειτα Δούκας (1574 - 1587) στην Μαρκιωνία του Μονφεράτου.

## Βιογραφία
Ήταν ο δεύτερος γιος του Φρειδερίκου Β΄ δούκα της Μάντοβας και της Μαργαρίτας Παλαιολογίνας μαρκησίας του Μομφερράτου.

Η μητέρα του ήταν έβδομη απόγονος του Ανδρόνικου Β΄ Παλαιολόγου, Αυτοκράτορα των Ρωμαίων. Αδέλφια του ήταν ο Φραγκίσκος Γ΄ πρότερος δούκας της Μάντουα, ο Λουδοβίκος δούκας του Νεβέρ και ο Φρειδερίκος που ήταν καρδινάλιος. Το 1540 απεβίωσε ο πατέρας του και τον διαδέχθηκε ο πρώτος αδελφός του Φραγκίσκος Γ΄, που όμως απεβίωσε το 1550 άτεκνος, οπότε τον διαδέχθηκε ο Γουλιέλμος Γ΄.

Ο Γουλιέλμος Γ΄ ενδιαφερόταν για τη θρησκευτική χορωδιακή μουσική. Είναι γνωστή η πυκνή του αλληλογραφία με τον συνθέτη Τζοβάννι Πιερλουίτζι ντα Παλεστρίνα. Έκτισε ένα νέο ναό στη Μάντουα, αφιερωμένο στην Αγ. Βαρβάρα. Ήθελε να δημιουργήσει μία δική του εκκλησιαστική λειτουργία για τη Μάντουα και γι' αυτό ενεπλάκη σε μία άνευ προηγουμένου διαπραγμάτευση με τον πάπα. Ανέπτυξε ένα σύνολο μουσικών έργων για την εκκλησία, αναθέτοντας έργα στον Τζιάχες ντε Βερτ και στον Παλεστρίνα. Στην αλληλογραφία του με τον Παλεστρίνα αναφέρεται στα έργα που του αναθέτει με λεπτομέρεια, έτσι καταλαβαίνουμε τις προτιμήσεις του: του άρεσε η μιμητική αντιστικτική μουσική και ενδιαφερόταν για τη σαφήνεια του κειμένου, κάτι που δείχνει την επιρροή των (αντι)μεταρρυθμίσεων της Συνόδου του Τριδέντου (1545-63). Ήταν λοιπόν συντηρητικός στο μουσικό γούστο του.

Το 1574 η μαρκιωνία του Μονφερά αναβαθμίστηκε σε δουκάτο. Απεβίωσε το 1587 και τον διαδέχθηκε ο μόνος γιος του Βικέντιος Α΄, που προσκάλεσε στην Αυλή του μουσικούς με πιο σύγχρονες τάσεις.

## Οικογένεια
Το 1561 νυμφεύτηκε την Ελεονόρα των Αψβούργων, κόρη του Φερδινάνδου Α΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας και είχαν τέκνα:
* Βιντσέντσο Α΄ 1562-1612, δούκας της Μάντουα και του Μομφερράτου.
* Μαργαρίτα 1564-1618, παντρεύτηκε τον Αλφόνσο Β΄ των Έστε, δούκα της Φερράρα.
* Άννα Τζουλιάνα 1566-1621, παντρεύτηκε τον θείο της Φερδινάνδο Β΄ των Αψβούργων αρχιδούκα της Πέραν Αυστρίας & του Τυρόλου.

## Πρόγονοι


## Παραπομπές
 		


## Πηγές
*Iain Fenlon, *Music and Patronage in Sixteenth-Century Mantua*, Cambridge University Press, 1980. ISBN 0-521-22905-7.
*
*Parrott, David (1997). "The Mantuan Succession, 1627–31: A Sovereignty Dispute in Early Modern Europe". The English Historical Review. Oxford Academic. Volume CXII, Issue 445, February: 20–65

|-

Κατηγορία:Οίκος των Γκοντζάγκα
Κατηγορία:Δούκες της Μάντοβα
Κατηγορία:Δούκες του Μομφερράτου
Κατηγορία:Μαρκήσιοι του Μομφερράτου